Z A P I S N I K
4. sjednice Vijeća mjesnog odbora Cvjetni trg
održane 30. rujna 2021. u prostorijama Mjesnog odbora Andrija Medulić, Medulićeva ulica 30, s početkom u 17:00 sati

Nazočni članovi Vijeća mjesnog odbora Cvjetni trg: Milena Bekić Milinović, Nebojša Gavrilov,  Dragan Hrnjak,  Nela Jantol i Matea Vučić.


Predsjednica Vijeća mjesnog odbora Cvjetni trg pozdravlja  nazočne i  konstatira da je na sjednici nazočno 5 članova Vijeća, čime su stečeni uvjeti za raspravu i pravovaljano odlučivanje.
 
Prije utvrđivanja dnevnog reda, predsjednica otvara raspravu o zapisniku 4. sjednice Vijeća mjesnog odbora Cvjetni trg. Vijeće, bez primjedbi, jednoglasno prihvaća zapisnik 4. sjednice Vijeća.

Predsjednica najavljuje Dnevni red
                                                      
DNEVNI   RED

1. Prijedlog odluke o izmjenama i dopunama Odluke o nerazvrstanim cestama – mišljenje, traži se
2. Nepropisno parkiranje u Prolazu Sestara Baković
3. Parking mjesta na području MO Cvjetni trg
4. Spremnici za tekstil
5. Inicijativa za klupe u Gajevoj
6. Pješačka zona Teslina ulica
7. Pitanja i prijedlozi


Ad. 1. Prijedlog odluke o izmjenama i dopunama Odluke o nerazvrstanim cestama – mišljenje, traži se

Slažemo se s planiranjem parking mjesta za električna vozila i modelu kojim se oni financiraju, uspoređujući s drugim gradovima koji su već implementirali ovakav model i s obzirom na to da se u budućnosti predviđa sve više električnih vozila. 

MO Cvjetni trg slaže se s prijedlogom Odluke o izmjeni navedene Odluke s 5 glasa za, 0 protiv, i 0 suzdržanih.

Ad. 2. Nepropisno parkiranje u Prolazu sestara Baković

Vijećnici su u više navrata uočili nepropisno parkiranje u Prolazu sestara Baković ispred prostorija mjesnog odbora. Stupići su ranije postojali, no nisu bili automatski, pa su morali biti uklonjeni zbog potrebe prolaska vozila za hitne intervencije. Problem su i kontejneri koji su razmješteni bez reda po prolazu, ali i prljava ulica koja se ne pere, a radi se o strogom centru i ogledalu grada. Za postavljanje stupića (npr. pokretni, podizni, na senzore…) o stupićima odlučuje Gradski ured za prostorno uređenje, izgradnju Grada, graditeljstvo, komunalne poslove i promet. 
Prijedlog vijećnika je da se postave žardinjere koje bi sprječavale parkiranje, no ne bi onemogućavale prolaz drugih vozila (hitna pomoć, vatrogasci). Vijećnici su dogovorili da će se sastaviti dopis i poslati nadležnim uredima u kojem će se zatražiti ozelenjivanje žardinjera (a dugoročno i stupića), rješavanje kontejnera i pranje prolaza. Mogućnost je i zatražiti i da prometni redar češće patrolira na tom dijelu i da piše kazne za nepropisna parkirana vozila.

Ad. 3. Parking mjesta na području MO Cvjetni trg
Dragan Hrnjak navodi da gradske ustanove, sudovi, zavodi, imaju rezervirana parking mjesta, a neka i do 16 sati, no to nije nigdje objavljeno i građani ne znaju da mogu parkirati i kasnije. Raspravlja se o dozvolama o postavljanju prepreka koje onemogućavaju parkiranje drugim vozilima. Dogovor je da ćemo zatražiti od gradskih ureda kartu s evidencijom parking mjesta, kategorizacijom i kako se parking mjesta koriste da bi se moglo vidjeti kako se učinkovito koriste parking mjesta s obzirom na zahtjeve građana.

Ad.4. Spremnici za tekstil
Milena Bekić Milinović kaže da su spremnici za tekstil nestali s prijašnjih lokacija i zanima nas što je s njima. Raspravlja se o tome je li razlog zbog sigurnosti ili nedostatak tvrtki koje se bave zbrinjavanjem takvog otpada. Dogovoreno je da će Nela Jantol provjeriti s područnim uredom koji je razlog i mogu li se vratiti natrag. 

Ad.5. Inicijativa za klupe u Gajevoj
Mjesni odbor zaprimio je dopis udruge 1PostoZaGrad kojim se predlaže da se klupe ispred skulpture Vojina Bakića u Gajevoj ulici zamijene kružnim klupama oko obližnjih stabala (sa sjeverne i južne strane). Postavljanjem po jedne kružne klupe oko stabala neposredno sjeverno i južno od skulpture postigla bi se veća prohodnost ulice, povećao kapacitet sjedenja (sa sadašnjih 10 sjedala na 20 sjedala) te stvorio odgovarajući radijus za doživljaj skulpture (trenutno su klupe preblizu skulpturi). Dodatno, kružne klupe ljudi više koriste i ugodnije su jer nema mogućnosti prilaska s leđa. 
Svi prisutni vijećnici slažu se s ovim prijedlogom te će se on uvrstiti na prijedlog komunalnih akcija.

Ad.6. Pješačka zona Teslina ulica
Nela Jantol obavještava vijećnike da joj se javio vlasnik ugostiteljskih objekata u Teslinoj ulici sa snimkama vozila koji prolaze stalno kroz tu ulicu, iako je ona pješačka zona i da ugrožava pješake i konobare koji poslužuju terase s druge strane ulice (u odnosu na restoran). Dogovor je da će Nela Jantol provjeriti kako se može to riješiti, preko prometnog policajca ili redara.

Ad.7. Pitanja i prijedlozi
· Svi vijećnici se slažu kako bi bilo korisno dobiti uz materijale o prijedlogu odluke i samu Odluku o nerazvrstanim cestama i sličnim dokumentima jer nisu svi jednako spretni u pretraživanju interneta i moguće je da se neke stvari izostave, a također iziskuje više vremena kad svi zasebno moraju uspoređivati ranije verzije dokumenta s novim prijedlogom. 
· Nela Jantol obavještava vijećnike da ju je kontaktirao Dražen Cepić iz Odbora za promet VGČ Donji grad te da postoji inicijativa s njihove strane za istraživanje mogućnosti proglašavanja pješačke zone u Masarykovoj. Idući korak je interni sastanak na kojem će se dogovoriti što postoji od podloga i informacija i koji su daljnji koraci. Nela Jantol spominje i da treba istražiti mogućnosti financiranja iz europskih fondova
· Matea Vučić pita o web bazi podataka o oštećenosti zgrada koju smo spominjali na prošloj sjednici. Nebojša Gavrilov kaže da postoji registar u ArcGis bazi i da su ti podaci dani na korištenje Grad Zagrebu nakon potresa, ali da se ne zna do kad se ta baza može koristiti. Milena kaže da se ti podaci mogu zatražiti i od Građevinskog fakulteta. Nebojša naglašava da se mora napraviti sinkronizacija podataka (o oštećenjima, statičkim pregledima, obavljenim popravcima , npr. preko upravitelja zgrada..) Raspravlja se koliko su ti podaci javni ili privatni, jer neke zgrade ugrožavaju građane i javni prostor. Dogovor je da će Nebojša i Matea osmisliti dopis s obrazloženjem zašto je korisno imati ovakvu bazu i doznati kome se mora poslati upit.
· Nela Jantol kaže da je na mail mjesnog odbora stigla obavijest o čipiranju pasa i o energetskoj obnovi zgrada i da obavijestimo građane prema mogućnostima. Raspravljamo na koji način možemo doći do građana pošto se ne mogu dobiti kontakti predstavnika stanara preko upravitelja i GDPR-a. Facebook stranica odbora ne postoji i trenutno je ocijenjeno kako nitko nema dovoljno vremena da kvalitetno administrira takav oblik komunikacije.
· Dogovoreno je dežuranje jednom mjesečno u prostorijama MO Kralj Petar Svačić, prvog utorka u mjesecu od 17 do 18 h. 
· Milena obavještava da je doznala informacije o česmi na Cvjetnom trgu koja je projektirana tako da stalno teče (nereverzibilna fontana) i koja je stvarala velike mjesečne i godišnje troškove te je zato zatvorena. Trebali bi uključiti Gradski zavod za zaštitu spomenika kulture i prirode ako želimo mijenjati tip slavine. Također za održavanje česme zadužen je GSKG, no Grad Zagreb financira troškove. Dogovoreno je da će se odlučiti o zamjeni česme i da se treba provjeriti procedura sa spomenutim Gradskim uredom.

Sjednica je završila u 18:15

Zapisnik sastavila: Nela Jantol


KLASA:026-02/21-002/1689
URBROJ:251-06-11-103-21-2
Zagreb, 30. rujan 2021.

